EDITO SOBRE RETRIBUCIÓNS POR DESEMPEÑO DE CARGO
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 24/07/2019)

Que o Pleno desta corporación en sesión extraordinaria realizada o 2 de xullo de 2019 adoptou o seguinte acordo por 10 votos a favor do PSdeG-PSOE, 3 abstencións do PP e 4 votos en contra de EU e BNG: O pasado 15 de xuño constituíuse a nova corporación con motivo das eleccións municipais realizadas o 26 de maio de 2019. No uso das facultades que me confire o artigo 13.4 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, con base no preceptuado no artigo 75 da Lei 7/1985, de 2 de abril reguladora das bases do réxime local, formúlolle ao Pleno da corporación a seguinte proposta sobre o réxime de retribucións dos membros da Corporación, indemnizacións e asistencias a órganos colexiados. O artigo 75 da Lei 7/1985, do 2 de abril, reguladora das bases do réxime local, establece que os membros das corporacións locais percibirán retribucións cando desempeñen os seus cargos en réxime de dedicación exclusiva. Do mesmo xeito, tamén poderán percibir retribucións, aqueles outros membros que os desempeñen con dedicación parcial, por realizar funcións de vicepresidencia, ostentar delegacións ou desenvolver responsabilidades que así o requiran. Ningún membro que perciba retribucións en calquera dos anteriores réximes poderá percibir cantidades por asistencias ás sesións do Pleno, Xunta de Goberno, ou doutros órganos colexiados. Tendo en conta o principio de publicidade activa do artigo 8. b) da Lei 19/2019, do 9 de decembre, de transparencia, acceso á información pública, e bo Goberno. Vistos os Decretos da Alcaldía nº 2019-0550 e 2019-0552 de data de 18/06/2019 polos que, respectivamente, se designan Concelleiros Delegados, e se determina a composición, delegación de competencias e réxime de funcionamento da Xunta de Goberno Local. Dada a actual composición do Goberno Local, as competencias establecidas para cada un dos seus membros, as dedicacións imprescindibles para atender os traballos das súas respectivas delegacións e os obxectivos que se pretenden alcanzar, e tendo en conta os límites establecidos nos artigos 75 bis e 75 ter da Lei 7/1985, do 2 de abril, modificada pola Lei 27/2013, do 27 de decembro, e artigo 18 do Real Decreto-lei 24/2018, do 21 de decembro, polo que se aproban medidas urxentes en materia de retribucións no ámbito do sector público, esta Alcaldía proponlle ao Pleno da corporación a adopción do seguinte acordo: Primeiro. Establecer o seguinte réxime de DEDICACIÓN EXCLUSIVA para os seguintes cargos municipais: Segundo. Establecer o seguinte réxime de DEDICACIÓN PARCIAL para os seguintes cargos municipais: Terceiro. Os anteriores réximes retributivos suxeitaranse ao disposto no artigo 75 da Lei 7/1985, de 2 de abril, reguladora de bases de réxime local, sen prexuízo da demais normativa que resulte de aplicación, e en particular: Cuarto: Solicitar ante a Tesourería Territorial Xeral da Seguridade Social as altas de todos os membros da corporación que desempeñan os seus cargos, tanto en réxime de dedicación exclusiva como parcial, asumindo o Concello as obrigas que as normas do Réxime Xeral da Seguridade Social lles impón ás empresas en relación cos traballadores ao seu servizo. Quinto. As retribucións asignadas, polos conceptos de dedicación exclusiva, serán percibidas a partir da data da efectiva prestación destes cargos, considerando a tales efectos que estiveran nomeados, aceptados os nomeamentos e desenvolvéndose sen incompatibilidade de ningún tipo. Cumpridas estas condicións, este acordo terá efectos retroactivos a tal data, consonte ao disposto no artigo 39.3 da Lei 39/2015, do 1 de outubro, do Procedemento Administrativo Común das Administracións Públicas. Sexto. Publicar este acordo no BOP de Pontevedra e no Taboleiro de Anuncios para os efectos previstos no artigo 75.5 da Lei 7/85 do 2 de abril, reguladora das Bases do Réxime Local, así como Portal de Transparencia da Sede electrónica do Concello do Grove, cumprindo coas obrigas de publicidade derivadas do establecido na Lei 19/2013, de 9 de decembro; e notificar este acordo ás persoas interesadas aos efectos da súa aceptación. Sétimo. No caso de que algún dos membros da corporación con dereito a percibir retribucións en réxime de dedicación parcial prestase servizos no sector público, comunicar o presente acordo á Administración na que preste servizos, aos efectos do disposto no artigo 5.2 da Lei 53/1984, do 26 de decembro, de Incompatibilidades do Persoal ao Servizo das Administracións Públicas.” E para que así conste e teña os efectos que correspondan, expídese este certificado coa salvidade do artigo 206 do R. D. 2568/1986 e a reserva dos termos que resulten da aprobación da acta correspondente, por orde e co visto e prace do Sr. alcalde. Visto e prace do alcalde.—Rayco Manuel Zoufri Nuero. Firma dixital.